सड़क हादसे का आरोपी चालक गिरफ्तार
बुधवारकोहुए सड़क हादसे के फरार टिप्पर चालक ताज मोहम्मद निवासी संघोली साढ़ौरा (यमुनानगर) को पुलिस ने शनिवार को गिरफ्तार कर लिया है जिसे रविवार को ड्यूटी मजिस्ट्रेट के समक्ष पेश किया जाएगा। बता दें कि टिप्पर चालक को बुधवार को हुई दुर्घटना का जिम्मेवार बताया जा रहा है जिसमें एक ही परिवार के छह लोगों सहित कुल आठ लोगों की मौत हो गई थी। जिला करनाल के बरास निवासी सगे भाई अभिमन्यु उर्फ मनू एवं लीला बुधवार को सुबह अपने परिवार के 4 अन्य सदस्यों सहित टवेरा गाड़ी में भांजे की बारात लेकर गाड़ी में मेहटा मिर्जापुर (यूपी) के लिए जा रहे थे कि गांव डैहर-अंबली के पास उनकी टवेरा गाड़ी एक टिप्पर के साथ भीषण रूप से टक्करा गई। यह टक्कर इतनी भयंकर थी कि दोनों भाइयों सहित कार में सवार सात लोगों की मौके पर ही मौत हो गई थी, जबकि बाद में एक घायल चालक टिंकू ने भी पीजीआई में दम तोड़ दिया था।
bho_Deva hin_Deva